Личностни промени при шизофренична болест ~ Психолози БГ
Личностни промени при шизофренична болест
Шизофренната болест е водещо психично заболяване по разпространение и като значимост на симптоматиката. Това е психична болест, при която е налице тенденция към хронично протичане и нарастващ разпад на психиката. Важна особеност на шизофренния процес е повишената тормозност на мозъчната дейност. Затормозяването, обхващащо кората на мозъка, може да е с най-различна интензивност и негов източник е голямата слабост на нервната дейност, която е свързана със слабостта на мозъчната кора. Най-важните личностни промени при шизофренната болест – болестта се отнася относително щадящо към вниманието, паметта и интелекта. Само при една част от формите на шизофренната болест бързо във времето могат да се нарушат вниманието, паметта и интелекта. Обикновено тези нарушения са бавни. Най-изразени са нарушенията в единството на психичните преживявания, несъответствие на тези преживявания по отношение на околната среда, в поведението, неадекватност на тези болни. При шизофренната болест изразените нарушения са в мисленето и на ниво емоции и воля.
Нарушения в мисленето:
1. В протичането на мисловния процес – задръжки, прекъсване на мисълта, наплив на мисли. „Някой ми краде мислите.” „Някой ми вкарва мисли в главата.”
2. В структурата на мисловния процес:
разкъсаност (мисълта е непонятна, неразбираема);
неологизми (образуване на нови дум и понятия);
резоньорство (мисленето се основава на празни съждения, повърхностни аналогии, не води до познаване на реалността, прелива от пусто в празно)
3. В съдържанието на мисловния процес:
символност – точни понятия се заместват с непонятни символи;
аутистично мислене- откъснато от действителността;
паралогично мислене;
налудни идеи;
Шизофренната болест нанася тежки поражения върху емоциите на болния човек:
своеобразна отчужденост и студенина към околните;
повишена сензитивност, спрямо всичко, което засяга личността и интересите на болния;
аутизъм – протакане в света на собствените преживявания;
емоционална амбивалентност.
Разстройства на волята:
блокаж на реални волеви действия;
парабулии.
Личностните промени при шизофренно болен човек се отличават с:
Дезинтеграция и патологично продуктивна интеграция с частична обратимост.
Поражение на висшите сфери на човешката психика.
С тенденция към своеобразна личностна деградация.
Вижте още: Шизофрения в речника
Етикети шизофрения